turjo4nis/wikipedia-bn-dump-20250701 huggingface dataset:
গোলাম রহমান (শিশুসাহিত্যিক)

গোলাম রহমান (২৮ নভেম্বর ১৯৩১ - ১২ জানুয়ারি ১৯৭২) বাংলাদেশের একজন শিশু-সাহিত্যিক এবং সাংবাদিক। শিশু সাহিত্যে বিশেষ অবদানের জন্য তিনি ১৯৬৯ সালে বাংলা একাডেমি পুরস্কার লাভ করেন।

জন্ম  
গোলাম রহমান ১৯৩১ সালের ২৮ নভেম্বর কলকাতায় জন্মগ্রহণ করেন।

শিক্ষা জীবন 
গোলাম রহমান ১৯৪৭ সালে কলকাতার মডার্ন স্কুল থেকে এন্ট্রান্স পাস করেন এবং ১৯৪৯ সালে কলকাতার সুরেন্দ্রনাথ আইন কলেজে, ল ভর্তি হলেও পড়াশোনা অসমাপ্ত রেখে তৎকালীন পূর্ব পাকিস্তানে (বাংলাদেশ) চলে আসেন। বাংলাদেশে এসে তিনি জগন্নাথ কলেজে ভর্তি হলেও শিক্ষা সমাপ্ত করতে পারেন নি।

কর্ম জীবন 
পড়াশোনা অসমাপ্ত রেখেই তিনি সাংবাদিকতায় যুক্ত হন এবং দৈনিক ইত্তেফাক ও দৈনিক ইনসাফ পত্রিকায় শিশুদের পাতা ও সাহিত্য সাময়িকী সম্পাদনার কাজে যোগ দেন। তিনি পূর্ব পাকিস্তান সাংবাদিক ইউনিয়নের অ্যাসিস্ট্যান্ট সেক্রেটারি ছিলেন। সাংবাদিকতা ছাড়াও তিনি পুস্তক প্রকাশনা ও বিক্রয়ের ব্যবসায় যুক্ত ছিলেন; নিউ মার্কেটে তার 'প্রিমিয়ার বুকস্‌' নামে তার একটি বইয়ের দোকান ছিলো। ১৯৬০ খ্রিষ্টাব্দে 'মধুবালা' নামক একটি পত্রিকা প্রকাশ করতেনন নিজস্ব সম্পাদনায়।

মৃত্যু 
১৯৭২ সালের ১২ জানুয়ারি সকালে তার মৃতদেহ পাওয়া যায়।

প্রকাশিত গ্রন্থ 
গোলাম রহমান শিশুদের জন্য একাধারে উপন্যাস, গল্প, কবিতা প্রভৃতি যেমন রচনা করেছেন তেমনি সকল বয়সীদের জন্য লিখেছেন ছোট গল্প, নাটক, আত্মজীবনী। তার লেখা অতি পরিচিত কিছু গ্রন্থ হচ্ছে:
 রকমফের
 পানুর পাঠশালা
 বাড়ি নিয়ে বাড়াবাড়ি
 আজব দেশে এলিস
 বুদ্ধির ঢেঁকি
 চকমকি
 জ্যান্ত ছবির ভোজবাজি
 রুশ দেশের রূপকথা
 ঈশপের গল্প
 নেতা ও রাণী,
 আমাদের বীর সংগ্রামী
 জীবনের বিচিত্রা
 চেনামুখ (নাটক)

বাংলা একাডেমী থেকে শহীদ বুদ্ধিজীবী প্রকল্পের অধীনে 'গোলাম রহমান রচনাবলী' (চার খণ্ডে) প্রকাশিত হয়েছে।

পুরস্কার ও সম্মননা 
গোলাম রহমান ১৯৬৯ সালে শিশু সাহিত্যে বাংলা একাডেমী পুরস্কার লাভ করেন।

আরও দেখুন 
 শহীদ বুদ্ধিজীবী প্রকল্প

বহিঃসংযোগ 
 বাংলাপিডিয়ায়

তথ্যসূত্র 

১৯৩১-এ জন্ম
১৯৭২-এ মৃত্যু
বাংলাদেশী কবি
বাঙালি কবি
বাংলাদেশী প্রাবন্ধিক
শিশুসাহিত্যে বাংলা একাডেমি সাহিত্য পুরস্কার বিজয়ী
২০শ শতাব্দীর বাংলাদেশী প্রাবন্ধিক
সুরেন্দ্রনাথ আইন কলেজের প্রাক্তন শিক্ষার্থী
২০শ শতাব্দীর সাংবাদিক
বাঙালি লেখক
বাংলাদেশে খুন
বাংলা একাডেমি সাহিত্য পুরস্কার বিজয়ী
বাংলাদেশী সাংবাদিক
২০শ শতাব্দীর বাংলাদেশী লেখক
কলকাতার ব্যক্তি
জগন্নাথ কলেজের প্রাক্তন শিক্ষার্থী
সুরেন্দ্রনাথ কলেজের প্রাক্তন শিক্ষার্থী
স্টার স্পোর্টস ৩

ইএসপিএন-স্টার নেটওয়ার্কের অংশ হিসেবে, স্টার স্পোর্টস ৩ একটি ২৪ ঘণ্টার চ্যানেল যেটি স্টার টিভি এবং ফক্স ইন্টারন্যাশনাল চ্যানেলস এর মালিকানাধীন। এটি স্টার স্পোর্টস এর ২য় ক্রীড়া চ্যানেল।  ২০১৩ সালে চ্যানেলটির নাম স্টার ক্রিকেট পরিবর্তন করে স্টার স্পোর্টস ৩ রাখা হয়।

প্রাপ্যতা

ভারত 
 স্টার ক্রিকেট এখন টাটা স্কাই, রিলায়েন্স ডিজিটাল টিভি, সান ডাইরেক্ট, ডিশ টিভি, এয়ারটেল ডিজিটাল টিভি এবং ডাইরেক্ট-ব্রডকাস্ট স্যাটেলাইট এ লভ্য। 
 সারা ভারত জুড়ে স্থানীয় ক্যাবল অপারেটর এ।

শ্রীলঙ্কা

দক্ষিণ পূর্ব-এশিয়া এবং এশিয়া

বাংলাদেশ 
স্টার ক্রিকেট ঢাকা এবং চট্টগ্রামের স্থানীয় ক্যাবল অপারেটর এবং বাংলাদেশের অন্য বিভাগের বেশিরভাগ অংশের ক্যাবল অপারেটরে উপলব্ধ।

পাকিস্তান

ফিজি

সম্প্রচার 
উল্লেখযোগ্য আন্তর্জাতিক ইভেন্টস
 
 আইসিসি চ্যাম্পিয়ন্স ট্রফি
 আইসিসি ক্রিকেট বিশ্বকাপ
 আইসিসি বিশ্ব টুয়েন্টি২০
 আইসিসি বিশ্ব টুয়েন্টি২০ বাছাইপর্ব
 আইসিসি মহিলা ক্রিকেট বিশ্বকাপ
 চ্যাম্পিয়ন্স লিগ টুয়েন্টি২০
ক্রিকেট সফর
 অস্ট্রেলিয়ার আন্তর্জাতিক ক্রিকেট
 ইংল্যান্ডে আন্তর্জাতিক ক্রিকেট
 ভারতের আন্তর্জাতিক ক্রিকেট

আরও দেখুন 
 স্টার স্পোর্টস ১
 স্টার স্পোর্টস ২
 ইএসপিএন স্টার স্পোর্টস
 নিও প্রাইম
 টেন স্পোর্টস

তথ্যসূত্র

বহিঃসংযোগ 
 Official Site Via EspnStar.com

 Fox Sports Asia 

ভারতে স্পোর্টস টেলিভিশন
মুরারি গুপ্ত

মুরারি গুপ্ত (১৬শ শতক) একজন বৈষ্ণব পণ্ডিত এবং লেখক। তিনি বাংলাদেশের সিলেটে জন্মগ্রহণ করেন এবং বড় হন; পরবর্তীতে তিনি নবদ্বীপে গমন করেন এবং সেখানেই অবশিষ্ট জীবনকাল অতিবাহিত করেন। পেশায় তিনি ছিলেন আয়ুর্বেদিক চিকিৎসক। ধারণা করা হয় যে, নবদ্বীপে থাকাকালে তিনি শ্রীচৈতন্য দেবের সহপাঠী ছিলেন এবং পরবর্তী জীবনে তাঁর পার্শ্বচর হন।

মুরারি গুপ্ত ১৫১৩ সালে শ্রীকৃষ্ণচৈতন্যচরিতামৃত রচনা করেন। কয়েক খণ্ডে বিভক্ত শ্রীচৈতন্যের এই জীবনীটি সংস্কৃত ভাষায় লিখিত এবং এতে তাঁর সমগ্র জীবনের কর্মকাণ্ড বর্নিত হয়েছে, যা সর্ব সাধারণ্যে 'মুরারি গুপ্তের কড়চা' নামে পরিচিত। এই পুস্তকটি শ্রচৈতন্যের জীবনী সংক্রান্ত পুস্তকগুলোর মধ্যে সর্বপ্রথম গ্রহণযোগ্য তথ্য উপস্থাপনে সক্ষম হয়, কারণ এর লেখক ব্যক্তিগতভাবে শ্রীচৈতন্যের সাথে সংশ্লিষ্ট ছিলেন। কৃষ্ণদাস কবিরাজ, বৃন্দাবন দাস, লোচন দাস প্রমুখ পরবর্তীকালে শ্রীচৈতন্যের জীবনী রচনার সময় এই পুস্তকটি থেকে সহায়তা নিয়েছিলেন।

বহিঃসংযোগ

তথ্যসূত্র 

বৈষ্ণবধর্ম
গৌড়ীয় ধর্মীয় ব্যক্তিত্ব
জগন্নাথের ভক্ত
গৌড়ীয় বৈষ্ণববাদ
বাঙালি হিন্দু
বাঙালি লেখক
১৬শ শতাব্দীর ভারতীয় কবি
বাংলা ভাষার কবি
বাংলা ভাষার লেখক
১৬শ শতাব্দীর বাঙালি
বাঙালি পুরুষ কবি
ভারতীয় পুরুষ কবি
সিলেট বিভাগের ব্যক্তি
বাংলাদেশের সড়কের তালিকা

বাংলাদেশের বিভিন্ন বিভাগীয় ও জেলা শহরে বহু সড়ক ও মহাসড়ক রয়েছে। সরকারী হিসাবমতে বাংলাদেশের জাতীয় মহাসড়কের সংখ্যা ৬৭টি, আঞ্চলিক মহাসড়কের সংখ্যা ১২১টি এবং জেলা সড়কগুলোর সংখ্যা ৬৩৩টি। বাংলাদেশের প্রথম জাতীয় সড়ক হলো ঢাকা-চট্টগ্রাম মহাসড়ক। দেশের সবগুলো সড়কের তালিকা নিচে দেখুন

সড়ক ও জনপথ বিভাগের পরিসংখ্যান
 জাতীয় মহাসড়কের সর্বমোট দৈর্ঘ্যঃ- ৩৯০৬.০৩ কিলোমিটার
 আঞ্চলিক মহাসড়কের সর্বমোট দৈর্ঘ্যঃ- ৪৪৮২.৫৪০ কিলোমিটার
 জেলা সড়কের সর্বমোট দৈর্ঘ্যঃ- ১৩২০৬.৯২৩ কিলোমিটার
 সর্বমোট দৈর্ঘ্যঃ- ২১,৫৯৫.৪৯৩  কিলোমিটার।

এক্সপ্রেসওয়ে

চালু
চট্টগ্রাম এলিভেটেড এক্সপ্রেসওয়ে
জাতির পিতা বঙ্গবন্ধু শেখ মুজিবুর রহমান মহাসড়ক 
ঢাকা এলিভেটেড এক্সপ্রেসওয়ে (আংশিক চালু)
পূর্বাচল এক্সপ্রেসওয়ে

নির্মাণাধীন
ঢাকা বাইপাস এক্সপ্রেসওয়ে
ঢাকা–আশুলিয়া এলিভেটেড এক্সপ্রেসওয়ে

অনুমোদিত 
ভাঙ্গা–বেনাপোল এক্সপ্রেসওয়ে
ঢাকা ইস্ট-ওয়েস্ট এলিভেটেড এক্সপ্রেসওয়ে
রামপুরা–আমুলিয়া–ডেমরা এক্সপ্রেসওয়ে

প্রস্তাবিত/পরিকল্পনাধীন
গাবতলী–নবীনগর–পাটুরিয়া এক্সপ্রেসওয়ে
তামাবিল–গুনধুম এক্সপ্রেসওয়ে
গুবরাকুরা–পায়রা বন্দর এক্সপ্রেসওয়ে
কোটালিপাড়া–মংলা বন্দর এক্সপ্রেসওয়ে
বুড়িমারী–বুমরা এক্সপ্রেসওয়ে
বাংলাবান্ধা–জলঢাকা এক্সপ্রেসওয়ে
জয়পুরহাট–তামাবিল এক্সপ্রেসওয়ে
সোনা মসজিদ–ব্রাহ্মণবাড়িয়া এক্সপ্রেসওয়ে
বেনাপোল–লাকসাম এক্সপ্রেসওয়ে

জাতীয় মহাসড়ক

আঞ্চলিক মহাসড়ক

জেলা সড়ক

তথ্যসূত্র

বহিঃসংযোগ 
 
 সড়ক ও জনপথ বিভাগের অফিসিয়াল ওয়েবসাইট 

বাংলাদেশের সড়ক
দেশ অনুযায়ী সড়কের তালিকা
বাংলাদেশের পরিবহন সম্পর্কিত তালিকা‎
বাংলাদেশের মহাসড়ক
বাংলাদেশের ভবন ও স্থাপনার তালিকা
বেসবল

বেসবল ব্যাট ও বলের একটি দলীয় খেলা যাতে নয়জন খেলোয়াড়বিশিষ্ট দুইটি দল অংশ নেয়। নিক্ষিপ্ত বলে ব্যাট দ্বারা আঘাত করে একটি ৯০ ফুটের রম্বসাকৃতি অংশের চারকোণায় চারটি বেস স্পর্শ করে রান নেয়ার মধ্য দিয়ে খেলাটি সম্পন্ন হয়। ব্যাটিং দলের খেলোয়াড়েরা ফিল্ডিং দলের পিচারের বলের মোকাবিলা করে। পিচার বিভিন্ন উপায়ে ব্যাটিং দলের খেলোয়াড়দের আউট করতে সচেষ্ট হয়। ব্যাটিং দলের একজন খেলোয়াড় যেকোন বেসে থামতে পারেন এবং পরবর্তী সময়ে দলের সহখেলোয়াড়দের হিটের মাধ্যমে বা অন্যান্য উপায়ে পুনরায় এগিয়ে যেতে পারেন। ফিল্ডিংরত দল তিনটি হিটার আউট করলে একটি ইনিংসের সমাপ্তি হয়। মোট নয়টি ইনিংস নিয়ে একটি পেশাদার বেসবল খেলা সম্পন্ন হয়। যে দল এই সময়ের মধ্যে সর্বোচ্চ রান সংগ্রহ করতে পারে সেই দল বিজয়ী বলে বিবেচিত হয়।

পুরাতন ব্যাট-বলের খেলা হতে বিবর্তিত হয়ে বেসবলের প্রথমদিককার সংস্করণ সৃষ্টি হয়, যা ইংল্যান্ডে অষ্টাদশ শতকের মাঝামাঝি সময়ে খেলা হত। অভিবাসীরা উত্তর আমেরিকায় খেলাটির প্রচলন ঘটায় এবং সেখানেই এর আধুনিক সংস্করণ সৃষ্টি হয়। ঊনবিংশ শতাব্দীর শেষদিক হতে এটি যুক্তরাষ্ট্রের জাতীয় খেলা হিসেবে পরিচিতি পায়। বেসবল বর্তমানে উত্তর আমেরিকায়, মধ্য ও দক্ষিণ আমেরিকায়, ক্যারিবীয় অঞ্চল ও পূর্ব এশিয়ার অঞ্চলগুলোতে জনপ্রিয়।

যুক্তরাষ্ট্র ও কানাডায়, পেশাদার মেজর লীগ বেসবল দলগুলো জাতীয় লীগ ও আমেরিকান লীগে বিভক্ত, যার প্রতেকটিতে আবার পূর্ব, পশ্চিম ও মধ্য এ তিনটি বিভাগ রয়েছে। বিশ্ব সিরিজে প্লে-অফের মধ্য দিয়ে মেজর লীগের বিজয়ী নির্ধারিত হয়। প্রতেকটি লীগ হতে পাচঁটি করে দল প্লে-অফে অংশগ্রহণ করেঃ তিনটি বিভাগীয় জয়ী দল ও সাথে দুইটি ওয়াইল্ড কার্ড প্রাপ্ত দল। জাপান ও কিউবাতেও বেসবল দেশগুলোর প্রধান দলগত খেলা। উভয় দেশেই শীর্ষ পর্যায়ে খেলাটি দুইটি লীগে বিভক্ত। জাপানে কেন্দ্রীয় লীগ ও প্রশান্ত বা প্যাসিফিক লীগ এবং কিউবাতে পশ্চিম লীগ ও পূর্ব লীগ।

নিয়মাবলী 
বেসবল ম্যাচ দুটি দলের মধ্যে খেলা হয়, প্রতিটি দলে সাধারণত নয়জন খেলোয়াড় থাকে, উভয় দল পালা করে অফেন্স (ব্যাটিং এবং বেস রানিং) এবং ডিফেন্স (পিচিং এবং ফিল্ডিং) করে। উভয় দল একবার করে অফেন্স এবং একবার করে ডিফেন্স করলে একটি ইনিংস সম্পন্ন হয়।  প্রতিটি ম্যাচ নয়টি ইনিংস নিয়ে গঠিত।

খেলার উদ্দেশ্য হল অন্য দলের চেয়ে বেশি পয়েন্ট (রান) স্কোর করা।  ব্যাট হাতে দলের খেলোয়াড়রা বর্গাকার আকৃতির বেসবল ডায়মন্ডের কোণে সেট করা চারটি বেস স্পর্শ করে রান করার চেষ্টা করে।  একজন খেলোয়াড় হোম প্লেটে ব্যাট করে এবং ঘড়ির কাঁটার বিপরীতে, প্রথম বেস থেকে দ্বিতীয় বেস ও তৃতীয় বেস হয়ে  রান করার জন্য হোম প্লেটে  নিরাপদে ফিরে আসার চেষ্টা করে। প্রতিবার সফলভাবে ফিরে আসার জন্য একটি করে রান পাওয়া যায়।
ফিল্ডিং এ থাকা দল  আউট করার মাধ্যমে রান আটকানোর চেষ্টা করে, যতক্ষণ না তাদের ব্যাট করার পরবর্তী পালা আবার আসে। তিনটি আউট হলে একটি হাফ ইনিংস শেষ হয়।

তথ্যসূত্র

বহিঃসংযোগ 
লীগ ও সংস্থাসমূহ
 Major League Baseball
 International Baseball Federation
 Minor League Baseball
 British Baseball Federation

পরিসংখ্যান ও খেলার দলিল
 Baseball Almanac
 Baseball-Reference.com
 Retrosheet

খবর ও অন্যান্য তথ্যসমূহ 
 BaseballLibrary.com
 Baseball Prospectus
 Society for American Baseball Research
 Baseball PBS documentary directed by Ken Burns
 Mister Baseball  European baseball news

বেসবল
দলগত ক্রীড়া
প্রাক্তন গ্রীষ্মকালীন অলিম্পিক ক্রীড়া
যুক্তরাষ্ট্রে উদ্ভাবিত ক্রীড়া
বল খেলা
১৮৪৬-এ শুরু
মার্কিন সংস্কৃতি
ইংল্যান্ডে উদ্ভাবিত ক্রীড়া
গ্রীষ্মকালীন অলিম্পিক ক্রীড়া
রবার্ট বি. লাফলিন

রবার্ট বি. লাফলিন (জন্ম: ১ নভেম্বর, ১৯৫০) স্ট্যানফোর্ড বিশ্ববিদ্যালয়ের পদার্থবিজ্ঞান এবং ফলিত পদার্থবিজ্ঞানের একজন অধ্যাপক। তিনি ১৯৯৮ সালে বিজ্ঞানী ড্যানিয়েল চি ৎসুই এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।

জীবনী 
লাফলিন ক্যালিফোর্নিয়ায় জন্মগ্রহণ করেন। তিনি ১৯৭২ সালে ১৯৭৯ সালে ইউনিভার্সিটি অব ক্যালিফোর্নিয়া, বার্কলে থেকে গণিতে বিএ এবং ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে পিএইচডি ডিগ্রি অর্জন করেন।

তথ্যসূত্র

বহিঃসংযোগ 

১৯৫০-এ জন্ম
নোবেল বিজয়ী পদার্থবিজ্ঞানী
জীবিত ব্যক্তি
স্ট্যানফোর্ড বিশ্ববিদ্যালয়ের শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
মার্কিন নোবেল বিজয়ী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
অলিভার ই. বাকলি ঘনপদার্থবিজ্ঞান পুরস্কার বিজয়ী
এরিক অ্যালিন কর্নেল

এরিক অ্যালিন কর্নেল () একজন নোবেল বিজয়ী মার্কিন পদার্থবিজ্ঞানী।

জীবনী 
কর্নেল ক্যালিফোর্নিয়ার পালো অল্টোতে জন্মগ্রহণ করেন। উচ্চ বিদ্যালয়ে পড়াশোনা শেষে তিনি স্ট্যানফোর্ড বিশ্ববিদ্যালয়-এ ভর্তি হন। ১৯৮৫ সালে তিনি ডিস্টিংশন সম্মানসহ স্নাতক হন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৯০ সালে পিইচডি উপাধি অর্জন করেন।

তথ্যসূত্র

বহিঃসংযোগ 

জীবিত ব্যক্তি
১৯৬১-এ জন্ম
মার্কিন পদার্থবিজ্ঞানী
নোবেল বিজয়ী পদার্থবিজ্ঞানী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ইউনিভার্সিটি অব কলোরাডো বোল্ডারের শিক্ষক
লোরেনৎস পদক বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন নোবেল বিজয়ী
অপটিক্যাল সোসাইটির সভ্য
আমেরিকান ফিজিক্যাল সোসাইটির বিশিষ্ট সভ্য
লরেন্টজ মেডেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
কার্ল এডুইন ওয়াইম্যান

কার্ল এডুইন ওয়াইম্যান (জন্ম: ২৬ মার্চ ১৯৫১) স্ট্যানফোর্ড ইউনিভার্সিটির একজন আমেরিকান পদার্থবিদ এবং শিক্ষাবিদ এবং বর্তমানে কর্নেল ইউনিভার্সিটির সহকারী পরিচালক ও অধ্যাপক।  তিনি ২০০১ সালের একজন নোবেল বিজয়ী মার্কিন পদার্থবিজ্ঞানী।

জীবনী 
ওয়াইম্যান ওরেগনে জন্মগ্রহণ করেন। তিনি ১৯৭৩ সালে ম্যাসাচুসেট্‌স ইনস্টিটিউট অফ টেকনোলজি থেকে ব্যাচেলর্স বং ১৯৭৭ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জ করেন। তিনি ২০০৭ সালে ইউনিভার্সিটি অব ব্রিটিশ কলাম্বিয়ায় যোগদান করেছিলেন।

সম্মাননা 
সম্মানসূচক ডক্টরেট, ইউনিভার্সিটি অব শিকাগো, ১৯৯৭

তথ্যসূত্র

বহিঃসংযোগ 

জীবিত ব্যক্তি
মার্কিন পদার্থবিজ্ঞানী
১৯৫১-এ জন্ম
নোবেল বিজয়ী পদার্থবিজ্ঞানী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ইউনিভার্সিটি অব কলোরাডো বোল্ডারের শিক্ষক
ব্রিটিশ কলাম্বিয়া বিশ্ববিদ্যালয়ের শিক্ষক
লরেন্টজ মেডেল বিজয়ী
জার্মান বংশোদ্ভূত মার্কিন ব্যক্তি
আলোক পদার্থবিজ্ঞানী
মার্কিন নোবেল বিজয়ী
অপটিক্যাল সোসাইটির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মিশিগান বিশ্ববিদ্যালয়ের শিক্ষক
রয় জে. গ্লোবার

রয় জে গ্লোবার (জন্ম: ১ সেপ্টেম্বর, ১৯২৫) একজন মার্কিন তাত্ত্বিক পদার্থবিজ্ঞানী। তিনি হার্ভার্ড বিশ্ববিদ্যালয়ের একজন অধ্যাপক। তিনি ২০০৫ সালে জার্মান বিজ্ঞানী থিওডোর ওলফগ্যাং হ্যানশ এবং মার্কিন বিজ্ঞানী জন লুইস হলের সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী 
গ্লোবার ১৯২৫ সালে নিউ ইয়র্ক সিটিতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৬ সালে ব্যাচেলর্স এবং ১৯৪৯ সালে পিএইচডি ডিগ্রি অর্জন করেন।

তথ্যসূত্র

বহিঃসংযোগ 

 Glauber States: Coherent states of Quantum Harmonic Oscillator
 Roy J. Glauber at the Harvard Physics Department Faculty website
 The Nobel Prize in Physics 2005
 Dannie Heineman Prize 1996
 "Physics Professor Awarded Nobel", Harvard Crimson, October 5, 2005 
 "Double Honours", Guardian, October 11, 2005
 NYC High Schools 

১৯২৫-এ জন্ম
মার্কিন পদার্থবিজ্ঞানী
মার্কিন নোবেল বিজয়ী
হার্ভার্ড বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
ম্যানহাটন প্রকল্পের ব্যক্তিত্ব
ইহুদি মার্কিন বিজ্ঞানী
নোবেল বিজয়ী পদার্থবিজ্ঞানী
জার্মান ইহুদি বংশোদ্ভূত মার্কিন ব্যক্তি
২০১৮-এ মৃত্যু
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
হার্ভার্ড কলেজের প্রাক্তন শিক্ষার্থী
ইহুদি নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্লিফোর্ড গ্লেনউড শাল

ক্লিফোর্ড গ্লেনউড শাল একজন নোবেল বিজয়ী মার্কিন পদার্থবিজ্ঞানী। তিনি ১৯৯৪ সালে বারট্রাম ব্রকহাউসের সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী 
শাল পিটসবার্গ, পেনসিল্ভানিয়ায় জন্মগ্রহণ করেন। তিনি কার্নেগী ইনস্টিটিউট অব টেকনোলজি থেকে ব্যাচেলর অব সায়েন্স এবং নিউ ইয়র্ক বিশ্ববিদ্যালয় থেকে পিএইচডি ডিগ্রি অর্জন করেন।

বহিঃসংযোগ

তথ্যসূত্র 

নোবেল বিজয়ী পদার্থবিজ্ঞানী
১৯১৫-এ জন্ম
২০০১-এ মৃত্যু
মার্কিন পদার্থবিজ্ঞানী
পিএইচডি ডিগ্রিধারী
মার্কিন নোবেল বিজয়ী
২০শ শতাব্দীর মার্কিন পদার্থবিজ্ঞানী
মার্কিন নিউক্লীয় পদার্থবিজ্ঞানী
কার্নেগী মেলন বিশ্ববিদ্যালয়ের প্রাক্তন শিক্ষার্থী
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
অলিভার ই. বাকলি ঘনপদার্থবিজ্ঞান পুরস্কার বিজয়ী
এম এ সাঈদ

এম এ সাঈদ (জন্ম: ১৯৩৭ - মুত্য: ১২ জানুয়ারি ২০১৩) বাংলাদেশের একজন সাবেক পদস্থ সরকারি কর্মকর্তা এবং সাবেক প্রধান নির্বাচন কমিশনার। ২০০০ সাল থেকে ২০০৫ সাল পর্যন্ত এম এ সাঈদ প্রধান নির্বাচন কমিশনার হিসেবে দায়িত্ব পালন করেন। তার দায়িত্বকালে ২০০১ সালের জাতীয় নির্বাচন অনুষ্ঠিত হয়।

প্রাথমিক জীবন 
এম এ সাঈদ ১৯৩৭ সালে গোপালগঞ্জ জেলায় জন্মগ্রহণ করেন।

কর্ম জীবন 
সাঈদ ১৯৬০ সালে পাকিস্তান সিভিল সার্ভিস (সিএসপি) পরীক্ষায় উত্তীর্ণ হয়ে প্রশাসন ক্যাডারে যোগদানের মাধ্যমে তার কর্মজীবন শুরু করেন। পরবর্তীতে তিনি মহকুমা প্রশাসক, জেলা প্রশাসক এবং সচিব হিসেবে বাংলাদেশ সরকারের গুরুত্বপূর্ণ দায়িত্ব পালন করেন। তিনি ২০০০ সালের ২৩ মে তারিখ বাংলাদেশের প্রধান নির্বাচন কমিশনার (সিইসি) হিসেবে দায়িত্ব গ্রহণ করেন এবং ২০০৫ সালের ২২ মে তারিখ এই পদ হতে অবসর গ্রহণ করেন। তার অধীনেই বাংলাদেশের অষ্টম জাতীয় সংসদ নির্বাচন ২০০১ অনুষ্ঠিত হয়।

তথ্যসূত্র 

১৯৩৭-এ জন্ম
২০১৩-এ মৃত্যু
বাংলাদেশের সরকারি কর্মকর্তা
বাংলাদেশের প্রধান নির্বাচন কমিশনার
গোপালগঞ্জ জেলার ব্যক্তি
বাংলাদেশী সরকারি চাকরিজীবী
সারনাথ

সারনাথ একটি উদ্যান যেখানে গৌতম বুদ্ধ সর্বপ্রথম ধর্ম নিয়ে ভেবেছিলেন। এই স্থানটি ভারতের উত্তর প্রদেশের বারানাশী শহর থেকে ১৩ কিলোমিটার উত্তর-পূর্ব দিকে অবস্থিত।

বুদ্ধ পূর্ণ লাভের উদ্দেশ্যে যে চারটি তীর্থস্থানে গমন করার জন্য নির্দেশ দিয়েছেন তার মধ্যে একটি হচ্ছে ইসিপাতানা।

নামকরণ

ইতিহাস

ইসিপাতানায় গৌতম বুদ্ধ

বুদ্ধ পরবর্তী ইসিপাতানা

ইসিপাতানা আবিষ্কার 
ইসিপাতানা আধুনিক সারনাথের সাথে চিহ্নিত, যা বেনারাস থেকে ছয় মাইল দূরত্বে। আলেকজান্ডার কানিংহাম এটি আবিষ্কার করেন।

ইসিপাতানার ঐতিহাসিক গুরুত্ব

ইসিপাতানার বর্তমান চিত্র 

বৌদ্ধদের জন্য গৌতম বুদ্ধর সাথে সরাসরি সম্পর্কিত চারটি প্রধান তীর্থস্থানের একটি হচ্ছে 'সারনাথ', অবশিষ্ঠগুলো হলো: কুশীনগর, বুদ্ধ গয়া এবং লুম্বিনী

বর্তমান অবস্থা 

সারনাথ বর্তমানে বৌদ্ধদের অন্যতম প্রধান তীর্থস্থান, যেখানে ভারতের বিভিন্ন অঞ্চল এবং বহি:বিশ্ব থেকে পূণ্যার্থীরা আসে। সারনাথে জাপান, শ্রীলঙ্কা, নেপাল, তিব্বত, থাইল্যান্ড, মায়ানমার প্রভৃতি বৌদ্ধ-প্রধান দেশগুলো মন্দির ও আশ্রম তৈরি করেছে, ফলে পর্যটকরা এখানে এসে পৃথিবীর বিভিন্ন অঞ্চলের বৌদ্ধ সংস্কৃতি সম্পর্কে অবগত হতে পারে।

সাহিত্য 
 Rai Bahadur Daya Ram Sahni: Guide to the Buddhist Ruins of Sarnath with a Plan of Excavations and Five Photographic Plates. Archaeological Survey of India, Delhi 1922
 Reprint: Antiquarian Book House, Delhi/Varanasi, 1982-1983

চিত্র

আরও দেখুন 
 অশোক স্তম্ভ
 বৌদ্ধ তীর্থস্থান

টীকা

বহিঃসংযোগ 

 

 সারনাথ সম্পর্কিত শিক্ষা-সংক্রান্ত তথ্য
 সারনাথ-এর ছবি

গৌতম বুদ্ধ
বৌদ্ধ তীর্থ
ভারতের প্রাচীন জনপদ
আদি বৌদ্ধধর্ম
ভারতের প্রাক্তন জনবহুল স্থান
বারাণসী জেলা
মোফাজ্জল হোসেন (বীর প্রতীক)

মোফাজ্জল হোসেন (জন্ম: ১৯৩৯ - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তার খেতাবের সনদ নম্বর ২৭৬।

জন্ম ও শিক্ষাজীবন 
মোফাজ্জল হোসেনের পৈতৃক বাড়ি ব্রাহ্মণবাড়িয়া জেলার নবীনগর উপজেলার বড়িকান্দি গ্রামে। তার বাবার নাম তোফাজ্জল হোসেন এবং মায়ের নাম জোবেদা বেগম। তার স্ত্রীর নাম কোহিনুর বেগম। তাঁদের এক মেয়ে ও এক ছেলে।

কর্মজীবন 
মোফাজ্জল হোসেন পাকিস্তান নৌবাহিনীতে চাকরি করতেন। ১৯৭১ সালের জানুয়ারি মাস থেকে ছুটিতে ছিলেন তিনি। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে যাওয়ার কিছুদিন পর তিনি মুক্তিবাহিনীর নৌ-দলে অন্তর্ভুক্ত হন এবং যুদ্ধ করেন। স্বাধীনতার পর তিনি বাংলাদেশ নৌবাহিনীতে কর্মরত ছিলেন। ১৯৮৭ সালে অবসর নেন।

মুক্তিযুদ্ধে ভূমিকা 
ভারতের হরিণা থেকে ১৯৭১ সালের ৮ আগস্ট মোফাজ্জল হোসেনসহ এক দল নৌ-মুক্তিযোদ্ধা রওনা হন চট্টগ্রামের উদ্দেশে। বিভিন্ন সময়ে গেরিলা মুক্তিযোদ্ধাদের অতর্কিত হামলায় চট্টগ্রাম শহরে অবস্থানরত পাকিস্তান সেনাবাহিনী তখন দিশেহারা। গুপ্ত হামলা ঠেকাতে পাকিস্তানিরা শহরের ভেতরে ও বাইরে বিভিন্ন সড়কে তল্লাশিকেন্দ্র বসায়। সেনারা রাস্তায় চলাচলরত বাঙালির যাঁকেই সন্দেহ হয়, তাকে আটকিয়ে তল্লাশি করে। এমন অবস্থায় মোফাজ্জল হোসেনসহ নৌ-মুক্তিযোদ্ধারা ১১ আগস্ট চট্টগ্রাম শহরের কাছে নির্দিষ্ট স্থানে পৌঁছেন। সমুদ্রবন্দরে দুঃসাহসী এক অপারেশন করতে তারা আসেন। ১৩ আগস্ট রেডিওর আকাশবাণী কেন্দ্রে পরিবেশিত হয় ‘আমি তোমায় শুনিয়েছিলাম যত গান’ শীর্ষক গান। এ গান শোনার পর দলনেতার নির্দেশে মুক্তিযোদ্ধারা সবাই প্রস্তুত হন। পরদিন কর্নফুলী নদীর তীরে পৌঁছান মুক্তিযোদ্ধারা। পরবর্তীতে নৌ-মুক্তিযোদ্ধাদের দলনেতা অপেক্ষায় থাকেন আকাশবাণী বেতারকেন্দ্রে আরেকটি গান শোনার জন্য। সেদিনই গানটি বাজার কথা থাকলেও গানটি সেদিন বাজেনি। পরবর্তীতে ‘আমার পুতুল আজকে যাবে শ্বশুরবাড়ি’ শীর্ষক গানটি বাজে ১৫ আগস্ট। অবশেষে দলনেতা মোফাজ্জল হোসেন সিদ্ধান্ত নেন এবং সহযোদ্ধাদের জানান ওই রাতেই হবে অপারেশন। এরপর ১৫ আগস্ট সন্ধ্যায় যখন অন্ধকার নেমে আসে নৌ-মুক্তিযোদ্ধাদের গোপন শিবিরে দ্রুত প্রস্তুত হন অপারেশনের জন্য। গাঢ় অন্ধকারে মোফাজ্জল হোসেনসহ মুক্তিযোদ্ধারা বিভক্ত হয়ে রওনা হন। গভীর রাতে কর্ণফুলী নদীর পানিতে নেমে সাঁতার কেটে দ্রুত এগিয়ে যান লক্ষ্যের দিকে। জাহাজসহ নানা জলযানে মাইন লাগিয়ে আবার ফিরে আসেন তীরে। গভীর রাতে কানফাটা আওয়াজে কেঁপে ওঠে গোটা নগর। একের পর এক বিস্ফোরণ হয়। বন্দরে থাকা পাকিস্তানিরা ছোটাছুটি শুরু করে। তখনও তারা জানে না কী ঘটেছে। মুক্তিযুদ্ধকালে মুক্তিবাহিনীর নৌ-মুক্তিযোদ্ধারা কেন্দ্রীয় পরিকল্পনার অংশ হিসেবে ১৫ আগস্ট চট্টগ্রাম ছাড়াও খুলনাসহ আরও কয়েকটি নৌবন্দরে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। এ অপারেশনের সাংকেতিক নাম ছিল ‘অপারেশন জ্যাকপট’।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 

বীর প্রতীক
২০০৬-এ মৃত্যু
ব্রাহ্মণবাড়িয়া জেলার মুক্তিযোদ্ধা
বাংলাদেশের স্বাধীনতা যুদ্ধে জড়িত ব্যক্তি
গাজী আশরাফ

গাজী আশরাফ হোসেন লীপু (জন্ম: ২৯ ডিসেম্বর, ১৯৬০) বাংলাদেশের রাজধানী ঢাকায় জন্মগ্রহণকারী জাতীয় ক্রিকেট দলের সাবেক আন্তর্জাতিক ক্রিকেটার ও অধিনায়ক। তার পৈত্রিক বাড়ি মুন্সিগঞ্জ অর্থাৎ বিক্রমপুর এ । বাংলাদেশ ক্রিকেট দলের পক্ষ হয়ে প্রথম সাতটি একদিনের আন্তর্জাতিক ক্রিকেটে অংশগ্রহণ করেন। তন্মধ্যে ছিল - ১৯৮৬ সালের জন প্লেয়ার গোল্ড লীফ ট্রফিতে দুইটি ও ১৯৮৮ সালের এশিয়া কাপে তিনটি এবং ১৯৯০ সালে অস্ট্রেলিয়া-এশিয়া কাপে দুইটি খেলা।

ক্রিকেট জীবন থেকে অবসর নেয়ার পর ‘লীপু’ ডাকনামে পরিচিত গাজী আশরাফ বাংলাদেশে ক্রিকেট খেলার মানোন্নয়নে বাংলাদেশ ক্রিকেট বোর্ডের শীর্ষ পর্যায়ের কর্মকর্তা হিসেবে অন্যান্যদের সাথে কাজ করে যাচ্ছেন।

১৯৯০ সালে শারজায় অনুষ্ঠিত খেলায় অস্ট্রেলিয়া ক্রিকেট দলের বিপক্ষে তিনি তার সর্বোচ্চ ১৮ রান করেন। এছাড়াও, ১৯৮৬ সালের এশিয়া কাপে মরতোয়ায় অনুষ্ঠিত খেলায় পাকিস্তানের জাভেদ মিয়াঁদাদ ও ক্যান্ডিতে শ্রীলঙ্কার রয় ডায়াসকে আউট করে একদিনের আন্তর্জাতিকে ২ উইকেট লাভ করেন।

খেলোয়াড়ী জীবন 
বাংলাদেশের ক্রিকেটের ঊষালগ্নে লীপু সবচেয়ে দীর্ঘস্থায়ী অধিনায়কত্বের দায়িত্ব পালন করেছিলেন। মার্চ, ১৯৮৫ সালে শ্রীলঙ্কার বিপক্ষে দলকে নেতৃত্ব দেন। এর ১৯৯০-এর গ্রীষ্মকালে আইসিসি ট্রফি প্রতিযোগিতা পর্যন্ত বাংলাদেশের দায়িত্বে ছিলেন। জাতীয় দলের দায়িত্ব গ্রহণের পূর্বে ঘরোয়া ক্রিকেটে বেশ সফল ছিলেন তিনি। ঢাকা লীগের আবাহনী ক্রীড়া চক্রের দায়িত্ব পালনসহ ঢাকা বিশ্ববিদ্যালয় ক্রিকেট দলেরও নেতৃত্ব দেন। জানুয়ারি, ১৯৮৫ সালে বাংলাদেশ অনূর্ধ্ব-২৫ জাতীয় ক্রিকেট দলকে সফরকারী নিউজিল্যান্ড দলের বিপক্ষে অংশ নেন। অভিজ্ঞজনদের মতে, লীপু'র অধিনায়কত্বকালীন সময়ে বাংলাদেশের ক্রিকেট বেশ অগ্রসরমান হয়। জাতীয় দলের উল্লেখযোগ্য সাফল্য না এলেও নব্বুইয়ের দশকে মিনহাজুল আবেদীন নান্নু, আতহার আলী খান, আকরাম খান, গোলাম নওশের প্রিন্স, আমিনুল ইসলাম বুলবুলসহ বেশ কয়েকজন উদীয়মান খেলোয়াড়ের আত্মপ্রকাশ ঘটে। মূলতঃ আশি’র দশকের মাঝামাঝি সময়ে বাংলাদেশের ক্রিকেট খেলা পেশাদারীত্বের পর্যায়ে যায় এবং একই সময়ে পরবর্তী প্রজন্মের তরুণদের মধ্যে ব্যাপকভাবে ক্রিকেটের প্রতি গভীর অনুরাগ জন্মায়।

তথ্যসূত্র

আরও দেখুন 
 রাজিন সালেহ
 বাংলাদেশে ক্রিকেটের ইতিহাস
 বাংলাদেশ জাতীয় ক্রিকেট দলের অধিনায়কদের তালিকা

বহিঃসংযোগ 

 দ্যডেইলিস্টার.নেটে গাজী আশরাফ 

|}

১৯৬০-এ জন্ম
জীবিত ব্যক্তি
২০শ শতাব্দীর বাংলাদেশী ক্রিকেটার
ঢাকা থেকে আগত ক্রিকেটার
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশ জাতীয় ক্রিকেট দলের অধিনায়ক
২০শ শতাব্দীর বাংলাদেশী পুরুষ ক্রীড়াবিদ
গাই ডি অলউইস

রোনাল্ড গাই ডি অলউইস (ফেব্রুয়ারি ১৫, ১৯৫৯ - জানুয়ারি ১২, ২০১৩) একজন শ্রীলঙ্কান ক্রিকেটার।তিনি টেস্ট ক্রিকেটে শ্রীলঙ্কার শুরুর দিকে খেলেছেন। ১৯৮৩-১৯৮৮ সাল পর্যন্ত দীর্ঘদেহী এই উইকেটরক্ষক খেলেছেন ১১টি টেস্ট ও ৩১টি ওয়ানডে। খেলেছেন ১৯৮৩ বিশ্বকাপেও।বিশ্বকাপে শ্রীলঙ্কানদের মধ্যে সবচেয়ে বেশি ব্যাটিং-গড় (৫৫.৬৬) ছিল তার।

তার জন্ম এবং মৃত্যু হয় কলম্বো, শ্রীলঙ্কায়।

তথ্যসূত্র 

১৯৫৯-এ জন্ম
২০১৩-এ মৃত্যু
শ্রীলঙ্কান ক্রিকেটার
শ্রীলঙ্কান উইকেট-রক্ষক
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
১৯৮৩ ক্রিকেট বিশ্বকাপের ক্রিকেটার
সিংহলিজ স্পোর্টস ক্লাবের ক্রিকেটার
উইকেট-রক্ষক
কলম্বো থেকে আগত ক্রিকেটার